खालसा कॉलेज गढ़दीवाला का गोल्डन जुबली समारोह 23 को
भास्कर संवाददाता | गढ़दीवाला
खालसाकॉलेज गढ़दीवाला के प्रांगण में ओल्ड स्टूडेंट एसोसिएशन के कार्यकारी पदाधिकारियों की मीटिंग प्रिंसिपल डॉ. सतविंदर सिंह ढिल्लों की अध्यक्षता में बुलाई गई।
इसमें सीनियर उपाध्यक्ष तिलक राज शर्मा, जनरल सचिव मैनेजर फकीर सिंह सहोता, उपाध्यक्ष सुखविंदर कौर, जूनियर उपाध्यक्ष नरिंदर कौर बैंस, कोषाध्यक्ष राजवंत सिंह, कार्यकारी मैंबर सुच्चा सिंह के अलावा प्रो. डॉ. सतवंत कौर तथा प्रो. जतिंदर कौर कन्वीनर उपस्थित हुए। कॉलेज की 50वीं वर्षगांठ गोल्डन जुबली 23 मार्च को मनाने का फैसला किया गया और बताया कि उसी दिन सोवीनार रिलीज होगा।
कॉलेज के पुराने विद्यार्थी बचितर सिंह सहोता तथा तिलक राज शर्मा ने एक लाख रुपए देने का ऐलान किया गया है। इसके साथ ही कालेज की सभी गतिविधियों को कॉलेज मैग्जीन ‘अवर लाइफ’ में प्रकाशित करने का फैसला किया गया। प्रिंसिपल डॉ. ढिल्लों ने सभी पदाधिकारियों का धन्यवाद करते हुए समारोह की सफलता की कामना की।
कॉलेज की 50वीं वर्षगांठ समारोह संबंधी प्रिंसिपल डॉ. सतविंदर सिंह ढिल्लों से बातचीत करते हुए पुराने विद्यार्थी।
bho_Deva bho_Deva hin_Deva hin_Deva hin_Deva hin_Deva